OpenLLM-France/wikimedia huggingface dataset:
# Admitància

L'admitància és la inversa de la impedància i la seva notació és Y. En el sistema internacional (SI) es mesura en siemens. El nom d'aquest concepte de l'enginyeria electrònica es deu a Oliver Heaviside, que el va crear el desembre de 1887.
Es defineix per:
    $Y=Z^{-1}=1/Z\,$
On:
* Y l'admitància mesurada en siemens (S) ;
* Z la impedància mesurada en Ohms (Ω)
Nota: abans s'havia utilitzat la unitat mho (Ohm escrit a l'inrevés), la seva notació era una omega a l'inrevés (℧).
Llavors com
    $Z=R+iX\,$
    $Y=Z^{-1}={\frac {1}{R+iX}}=\left({\frac {1}{R+iX}}\right)\cdot \left({\frac {R-iX}{R-iX}}\right)=\left({\frac {R}{R^{2}+X^{2}}}\right)+i\left({\frac {-X}{R^{2}+X^{2}}}\right)$
L'admitància és, com la impedància, un nombre complex, essent la conductància G la part real i la susceptància B la part imaginària, així hom té l'equació:
    $Y=G+iB\,$
    $Y=G+iB=\left({\frac {R}{R^{2}+X^{2}}}\right)+i\left({\frac {-X}{R^{2}+X^{2}}}\right)$
La conductància G i la susceptància B venen donades per:
    $G=Re(Y)=\left({\frac {R}{R^{2}+X^{2}}}\right)$
    $B=Im(Y)=\left({\frac {-X}{R^{2}+X^{2}}}\right)$
La magnitud de l'admitància vindrà donada per:
    $\left|Y\right|={\sqrt {G^{2}+B^{2}}}={\frac {1}{\sqrt {R^{2}+X^{2}}}}\,$
On:
* G és la conductància mesurada en siemens (S);
* B és la susceptància en S ;

## Referències

* ↑ Herman, Stephen L. Alternating Current Fundamentals (en anglès). 8a ed.. Cengage Learning, 2011, p. 239. ISBN 1133419534.

## Vegeu també

* Conductància
* Impedància
* Susceptància
* Reactància
# Bishop

«Bishop» té aquests significats:
* Toponímia:
** Bishop (Califòrnia), població dels Estats Units a l'estat de Califòrnia
** Bishop (Geòrgia), població dels Estats Units a l'estat de Geòrgia
** Bishop (Illinois), àrea no incorporada al comtat de Mason (Illinois, EUA)
** Bishop Hill, població dels Estats Units a l'estat d'Illinois
** Observatori George Bishop, observatori astronòmic construït l'any 1836 per l'astrònom George Bishop
** West Bishop, concentració de població designada pel cens dels Estats Units a l'estat de Califòrnia
* Biografies:
** Abby Bishop (1988), jugadora de bàsquet australiana d'aler/pivot
** Adelaide Bishop (Nova York, EUA, 1928 – Sarasota, Florida, EUA, 2008), soprano operística i cantant/actriu de teatre
** Ann Bishop (1899- 1990), biòloga que es va especialitzar en protozoologia i parasitologia
** Anne Rivière de Bishop (Londres, Regne Unit, 1814 - Nova York, Estats Units, 1884), soprano anglesa
** Elizabeth Bishop (Worcester, Massachusetts, 1911-Boston, 1979), poeta estatunidenca
** Henry Rowley Bishop (Londres, Gran Bretanya, 1786 - 1855), compositor de música anglès
** John Michael Bishop (York, Pennsilvània, 1936), immunòleg i microbiòleg nord-americà guardonat amb el Premi Nobel de Medicina l'any 1989
** Julie Bishop (Lobethal, Austràlia, 1956), política australiana, ministra de Relacions Exteriors del seu país
** Ralph Bishop (Brooklyn, 1915 – Santa Clara, 1974), jugador de bàsquet estatunidenc
** Steele Bishop (Perth, 1953), ciclista australià que combinà tant el ciclisme en pista com la ruta, professional del 1975 al 1984
** Walter Bishop, personatge fictici de la sèrie de televisió de Fox Fringe interpretat per John Noble
** William Bishop (1894 - 1956), mariscal de l'aire i as de la Primera Guerra Mundial canadenc
* Miscel·lània:
** Anell de Bishop, hipotètic hàbitat espacial giratori proposat originalment el 1997 per Forrest Bishop
** Tribu Paiute Bishop, tribu reconeguda federalment d'amerindis paiute del nord i timbishes de la vall d'Owens, al comtat d'Inyo a l'est de Califòrnia
# Variador de velocitat

El variador de velocitat és un dispositiu per controlar la velocitat giratòria de maquinària, especialment de motors. També és conegut per les seves sigles en anglès VSD (Variable Speed Drive) i com a Accionament de Velocitat Variable (en anglès ASD: Adjustable Speed Drive).
Els motors elèctrics generalment operen a velocitat constant o quasi constant amb valors que depenen de l'alimentació i de les característiques pròpies dels motors i que no són fàcils de canviar. Els Variadors de velocitat faciliten la regulació de la velocitat dels motors.
Els Variadors de velocitat es fan servir en una àmplia gamma d'aplicacions industrials: ventiladors, equips d'aire condicionat, equips de bombament, bandes i transportadors industrials, elevadors, torns i fresadores, etc.

## Motius d'aplicació

El control de processos i l'estalvi d'energia són les dues principals raons per a l'ús dels Variadors de velocitat.
En el control de processos apreciem els avantatges següents:
* Operació més suau
* Control de l'accelaració
* Diferent velocitat d'operació per a cada fase del procés
* Compensació de variables de procés que canvien
* Operació lenta amb finalitat d'ajustatge o de prova
* Ajustament de la taxa de producció
* Permetre el posicionament d'alta precisió
* Control del parell de torsió o de la tensió mecànica
Per a estalvi d'energia:
* Un equip accionat per un variador consumeix menys energia que un accionat a velocitat constant.
* Els ventiladors i les bombes són les aplicacions que permeten estalviar més energia. Per exemple, quan un ventilador és impulsat per un motor que opera a velocitat fixa, pot produir més flux d'aire del que caldria. Es podria regular mitjançant una vàlvula de control, però és més eficient regular el flux controlant la velocitat del motor que restringint-lo per mitjà d'una vàlvula.
# Applecross

La península d'Applecross (en gaèlic escocès:A' Chomraich, ‘El Santuari’) és una península al Wester Ross, a l'oest de les Terres altes d'Escòcia. El nom d'Applecross té com a mínim 1.300 anys d'antiguitat. Hi ha una petita població a la badia d'Applecross i davant té l'illa de Raasay.

## Geografia

La petita població que en alguns mapes figura amb el nom d'Applecross, es diu realment 'Shore Street' i localment rep el nom simplement de 'The Street'. El nom d'Applecross s'aplica a tots els assentaments al voltant de la península, incloent Toscaig, Culduie, Camusterrach, Milltown, Sand, 'The Street', Lonbain i molts altres. Applecross també és el nom de l'estate i la parròquia civil, que inclou Shieldaig i Torridon, i té una població de 544 habitants. El petit Riu Applecross discorre dins la badia a Applecross.
Extremadament aïllada, Applecross només va ser accessible per barca fins al principi del segle XX i durant molts anys l'única carretera era Bealach na Ba (el pas de les vaques) que arribava fins als 626 m d'altitud, per sota dels 774 m del Sgùrr a' Chaorachain. Actualment l'assentament està connectat també per una carretera costanera que va per Shieldaig i Torridon passant a la vora del llac Loch Torridon.

## Història

El nom d'Applecrosssitzacó del nom picte Aporcrosan, 'confluència del riu Crossan' (en gaèlic escocès:Obar Crosain}). Històricament l'assentament està lligat a Sant Máelrubai o Maelrubha, un sant irlandès que v venir a Escòcia l'any 671 i va fundar el monestir d'Aporcrosan el 672 dins territori dels pictes. El districte que envoltava el monestir va ser conegut en gaèlic com a' Chomraich, "El Santuari".
Hi ha moltes esglésies dedicades a Maelrubha a Skye i al nord d'Escòcia. Loch Mareei l'illa d'Eilean Ma-Ruibhe també reben el seu nom d'aquest sant.
La zona al voltant d'Applecross es creu que és una de les primeres parts amb pobles d'Escòcia.

## Applecross estate

L'Applecross estate ocupa una extensió de 280 km² i ocupa la major part de la península.
A la segona meitat del segle xvi, les terres d'Applecross van passar a ser propietat d'Alexander Mackenzie (que morí el 1650), un fill il·legítim de Colin Cam Mackenzie de Kintail. A la meitat del segle xix el territori va ser venut a Francis D'Arcy-Osborne 7è Duc de Leeds.
Actualment l'Estate pertany a l'Applecross Trust.

## Economia

El juliol de 2010 es va fer una invesrió de 40.000 lliures esterlines per obrir la primera gasolinera automàtica del Regne Unit que funciona amb targeta de crèdir.

## Referències

* ↑ General Register Office for Scotland : Census 2001 : Usual Resident Population : Applecross Civil Parish Arxivat 2012-03-07 a Wayback Machine. Retrieved 2009-11-18
* ↑ Alexander Mackenzie, History of the Mackenzies (2nd edition, Inverness, A. & W. Mackenzie, 1894) at pages 595-603
* ↑ Charitiesdirect.com, The Applecross Trust Arxivat 2011-09-27 a Wayback Machine. (web-site accessed on 28 June 2010)
* ↑ "Unmanned filling station set to open". (22 July 2010) The Herald.

## Enllaços externs

* Applecross Landscape Partnership
* Applecross Historical Society
* Applecross Walks
* The Applecross Trust
# Vicente Guilarte Gutiérrez

Vicente Guilarte Gutiérrez (Bilbao, 1953) és un advocat basc, membre del Consell General del Poder Judicial. Des del 19 de juliol és president per suplència del CGPJ.

## Biografia

Nascut a Bilbao, va estudiar dret i va començar a treballar com a advocat el 1979 al Col·legi de Registradors de la Propietat i Mercantils d'Espanya. El 1982 es va doctorar a la Universitat de Valladolid amb la tesi La constitución de servidumbres voluntarias en el código español, dirigida per Ignacio Serrano Serrano.
El 1991 fou nomenat catedràtic de dret civil a la Universitat de Valladolid. Al col·legi de registradors va entrar en contacte amb Enrique Rajoy Brey, germà de Mariano Rajoy.
El 2013 fou nomenat vocal del Consell General del Poder Judicial a proposta del Partit Popular.
En l'àmbit privat des de 2013 ha continuat fent d'advocat del Col·legi de Registradors de la Propietat i treballa a la Universitat de Valladolid, al consell d'administració d'Europac i com a assessor del bufet Maio Legal.
El juliol del 2023 fou nomenat President per suplència del CGPJ, deixant a banda totes les seves activitats professionals complementàries.
Està casat amb la també jutgessa María Felisa Herrero Pinilla.

## Referències

* 1 2 3 4 5 «Vicente Guilarte, l'advocat del germà de Rajoy que dirigeix els jutges espanyols». [Consulta: 23 juliol 2023].
* ↑ https://www.facebook.com/lavozdegalicia. «Vicente Guilarte: «La reforma del delito de sedición no gusta, objetivamente, a parte de la judicatura»» (en castellà), 15-11-2022. [Consulta: 23 juliol 2023].
* 1 2 «C.G.P.J - En Portada». [Consulta: 23 juliol 2023].
* ↑ «VICENTE GUILARTE GUTIERREZ - Universidad de Valladolid». [Consulta: 23 juliol 2023].
# Anna Callís i Pujol

Anna Callís i Pujol (Vic, 1852 -València, 1935) fou una religiosa que dedica la seva vida a obres benefiques. Religiosa de la congregació de les Filles de la Caritat de Sant Vicenç de Paül. Ingressà a l'hospital de València, que tenia annexa la Facultat de Medicina, al 1882, i dedicà tota la seva vida a la gestió benèfica. La ciutat de València li oferí un homenatge en premi a la seva gestió de més de 30 anys de superiora. Fou enterrada a la Capella del Sagrament, a l'altar del Crist de l'Agonia, de l'hospital valencià.

## Bibliografia

* Miquel dels Sants Salarich i Torrents; Miquel S. Ylla-Català i Genís «Vigatans Il·lustres». Publicacions del Patronat d'Estudis Ausonencs Vic. Núm. 5-6.
# Bévy

Bévy és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 94 habitants.

## Demografia
### Població

El 2007 la població de fet de Bévy era de 94 persones. Hi havia 48 famílies, de les quals 20 eren unipersonals (16 homes vivint sols i 4 dones vivint soles), 12 parelles sense fills, 8 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 68 habitatges, 45 eren l'habitatge principal de la família, 17 eren segones residències i 6 estaven desocupats. 67 eren cases i 1 era un apartament. Dels 45 habitatges principals, 37 estaven ocupats pels seus propietaris i 8 estaven llogats i ocupats pels llogaters; 1 tenia una cambra, 5 en tenien dues, 6 en tenien tres, 15 en tenien quatre i 18 en tenien cinc o més. 27 habitatges disposaven pel capbaix d'una plaça de pàrquing. A 21 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bévy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 4 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 0 |
| 4 | 55 a 59 | 8 |
| 0 | 50 a 54 | 0 |
| 0 | 45 a 49 | 4 |
| 8 | 40 a 44 | 0 |
| 4 | 35 a 39 | 4 |
| 4 | 30 a 34 | 8 |
| 0 | 25 a 29 | 0 |
| 0 | 20 a 24 | 4 |
| 8 | 15 a 19 | 0 |
| 12 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 65 persones, 54 eren actives i 11 eren inactives. De les 54 persones actives 46 estaven ocupades (25 homes i 21 dones) i 8 estaven aturades (6 homes i 2 dones). De les 11 persones inactives 3 estaven jubilades, 2 estaven estudiant i 6 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Bévy hi havia 6 explotacions agrícoles que ocupaven un total de 69 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Bévy a l'INSEE.
* Évolution et structure de la population Fitxa amb el detall de dades de Bévy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Akhmim

Akhmim (àrab: اخميم, Aẖmīm; copte: ϣⲙⲓⲛ, Xmīn, però en el dialecte copte d'Akhmim: ⳉⲙⲓⲙ, Xmīm; de l'egipci antic Khent-min) és una ciutat d'Egipte, a la riba oriental del Nil, a la governació de Sohag. És al davant de la ciutat de Sohag, a l'altre costat del riu, a uns 5 km. Té enllaç ferroviari amb El Caire i Assuan. És la ciutat més important de la part oriental del Nil en tot l'Alt Egipte. Akhmim és la població més gran de la banda oriental del Nil a l'Alt Egipte. El 1907 la població de la ciutat era de 23.795 habitants dels quals un terç eren coptes. Al cens de 1947 apareix amb 32.071 habitants. El 2006 en tenia 101.509, amb un minoria important de coptes. Té diverses mesquites i algunes esglésies cristianes; s'hi realitza un mercat setmanal; el cotó (elaborat) continua sent el principal producte local junt amb les tapisseries i els productes agrícoles (cereals, canya de sucre i cotó). El monestir dels màrtirs es troba a uns 6 km al nord-est.
És el nom àrab de l'antiga ciutat anomenada pels grecs com Khemmis, Chemmis o Panòpolis.

## Curiositats

A la Biblioteca Museu Víctor Balaguer de Vilanova i la Geltrú es conserven diverses peces procedents d'aquesta ciutat. Destaquen un naos funerari, una màscara funerària i una figureta d'Osiris.

## Referències

* ↑ Trullén, Josep Maria (dir). Biblioteca Museu Víctor Balaguer. Guia de les Col·leccions del Museu. Organisme Autònom BMVB, 2001, p.43. ISBN 84-931438-3-9.
# Bishop (Califòrnia)

Bishop és una població dels Estats Units a l'estat de Califòrnia. Segons el cens del 2000 tenia 3.575 habitants.

## Demografia

Segons el cens del 2000, Bishop tenia 3.575 habitants, 1.684 habitatges, i 831 famílies. La densitat de població era de 788,8 habitants/km².
Dels 1.684 habitatges en un 26,2% hi vivien nens de menys de 18 anys, en un 33,5% hi vivien parelles casades, en un 11,8% dones solteres, i en un 50,6% no eren unitats familiars. En el 44,2% dels habitatges hi vivien persones soles el 19,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,2% tenia menys de 18 anys, un 7,3% entre 18 i 24, un 26,5% entre 25 i 44, un 22,8% de 45 a 60 i un 19,2% 65 anys o més.
L'edat mediana era de 40 anys. Per cada 100 dones de 18 o més anys hi havia 90 homes.
La renda mediana per habitatge era de 27.338 $ i la renda mediana per família de 34.423 $. Els homes tenien una renda mediana de 23.433 $ mentre que les dones 24.545 $. La renda per capita de la població era de 17.660 $. Entorn del 14% de les famílies i el 16,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bishop». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Bishop». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Variag

Variag (en rus: Варяг) és un poble de l'óblast d'Irkutsk, a Rússia, que el 2012 tenia 2 habitants.

## Referències

* ↑ Bespiatov, T. «Иркутская область» (en rus). [Consulta: 14 febrer 2021].
# Antolín Alcaraz Viveros

Antolín Alcaraz Viveros (San Roque González, Paraguai, 30 de juliol del 1982) és un futbolista professional paraguaià que juga com a defensa central.
Ha estat jugador dels clubs Racing Club, ACF Fiorentina, Club Bruges, Wigan Athletic FC, Everton FC, UD Las Palmas o Libertad. Alcaraz, també juga per la selecció de Paraguai des del 2008 i disputà el Mundial de 2010.

## Referències

* ↑ Antolín Alcaraz Viveros a National-Football-Teams.com (anglès)
* ↑ «Paraguay's World Cup squad 2010». planetworldcup.com. [Consulta: 16 desembre 2017].

## Enllaços externs

* Antolín Alcaraz a National-Football-Teams.com (anglès)
Antolín Alcaraz amb la selecció paraguaiana - Caixes de navegació :
Selecció de futbol del Paraguai – Copa del Món de futbol 2010
1 J. Villar  •
2 Verón •
3 Morel R. •
4 Caniza •
5 J. Cáceres •
6 Bonet •
7 Cardozo •
8 E. Barreto •
9 Santa Cruz •
10 Benítez •
11 Santana •
12 D. Barreto •
13 Vera •
14 da Silva •
15 V. Cáceres •
16 Riveros •
17 Torres •
18 H. Valdez •
19 Lucas •
20 Ortigoza •
21 Alcaraz •
22 Bobadilla •
23 Gamarra •
Seleccionador: Martino
Selecció de futbol del Paraguai – Copa Amèrica 2011
1 Justo Villar •
2 Verón •
3 Piris •
4 Marecos •
5 Alcaraz •
6 M. Cáceres •
7 Zeballos •
8 Barreto •
9 Santa Cruz •
10 O. Martínez •
11 Santana •
12 D. Barreto •
13 Vera •
14 da Silva •
15 V. Cáceres •
16 Riveros •
17 Torres •
18 Haedo Valdez •
19 Barrios •
20 Ortigoza •
21 Estigarribia •
22 Fernández •
23 Pérez •
Seleccionador: Martino :
# Torrent d'Estanella

El torrent d'Estanella és un torrent de l'Alt Camp que desemboca a la rasa d'Esplugues.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Veľaty

Veľaty és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1220.
# Amblyeleotris gymnocephala

Amblyeleotris gymnocephala és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 14 cm de longitud total.

## Distribució geogràfica

Es troba a l'Índic i a l'oest del Pacífic.

## Referències

* ↑ Bleeker P. 1874. Notice sur les genres Amblyeleotris, Valenciennesia et Brachyeleotris. Versl. Akad. Amsterdam (Ser. 2) v. 8. 372-376.
* ↑ BioLib (anglès)
* 1 2 FishBase (anglès)

## Bibliografia

* Bleeker, P. 1853. Diagnostische beschrijvingen van nieuwe of weinig bekende vischsoorten van Batavia. Tiental I-VI. Natuurkd. Tijdschr. Neder. Indië v. 4: 451-516.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Budugen

Budugen (mort el 233 EC) va ser un líder territorial de la tribu Xianbei durant els períodes de la Dinastia Han Oriental i els Tres Regnes de la història xinesa. Va mantenir la seva independència mitjançant l'enviament de tributs a l'estat de Cao Wei durant el regnat de Cao Pi. Amb el regnat de Cao Rui, Budugen es va al·liar amb Kebineng per iniciar una revolta contra Cao Wei. La revolta va ser sufocada i Budugen va ser assassinat per Kebineng.

## Vegeu també

* Llista de persones relacionades amb els Tres Regnes
# Adolfo Ruiz Cortines

Adolfo Ruiz Cortines va néixer al port de Veracruz el 30 de desembre de 1889. Va ser president constitucional de Mèxic de 1952 a 1958, i va morir a la seva ciutat natal el 3 de desembre de 1973.
El 1913 es va incorporar a la lluita de la Revolució Mexicana. Es va retirar de l'exèrcit el 1926. Va treballar al departament d'Estadística Nacional, on va romandre fins al 1935. Va iniciar la seva carrera política com a oficial major del Departament del Districte Federal. Va ocupar els càrrecs diputat federal per Tuxpan (1937), oficial major de la Secretaria de Governació (Ministeri d'Interior, 1940) i governador del seu estat natal (1944-1950). Va ser secretari de Governació de 1950 a 1952, posició des de la qual va arribar a la presidència del país. El seu govern va posar les bases per al desenvolupament de la despesa pública, mínim endeutament extern, obertura a la inversió estrangera, baixos salaris i estabilització de preus. Durant el seu govern es van crear mecanismes de distribució de productes bàsics de consum popular. També, es va atorgar el vot a la dona. Al final del seu període es van produir mobilitzacions de mestres en protesta pels baixos salaris i el control sindical.

## Referències

* ↑ Biblioteca Digital UANL, Nuevo León, México, 1933 (castellà)
* ↑ Instituto Nacional de Estudios Históricos de México, San Ángel, México, D.F (INEHRM) (castellà)
* ↑ Gobernates de México, Panorama Editorial, 1985 (castellà)
* ↑ Gobernates de México, Editorial Universo, México, 1988 (castellà)
* ↑ Diccionario Porrúa de Historia, Biografía y Geografía de México, Porrúa, México, 1971 (castellà)
* ↑ Resumen Histórico de los Gobernanes de México, Escorpio, S.A. de C.V., México, 1989 (castellà)
# Boucardicus fidimananai

Boucardicus fidimananai és una espècie de caragol terrestre pertanyent a la família Cyclophoridae.

## Hàbitat

Viu als boscos tropicals i subtropicals secs a 500 m d'altitud.

## Distribució geogràfica

Es troba a Madagascar.

## Estat de conservació

Pateix la pèrdua del seu hàbitat natural.

## Referències

* ↑ uBio (anglès)
* 1 2 Encyclopedia of Life (anglès)
* 1 2 IUCN (anglès)

## Bibliografia

* Hilton-Taylor, C., 2000. 2000 IUCN Red List of Threatened Species. IUCN, Gland, Suïssa i Cambridge, la Gran Bretanya.

## Enllaços externs

* The genus Boucardicus, a Madagascan endemic (anglès)